Nóg 'n lyk in Apiesrivier gevind | Maroela Media
Die ontbinde liggaam van 'n man is Dinsdagmiddag in die Apiesrivier in Pretoria-Wes gevind.
'n Polisiewoordvoerder, kapt. Bonginkosi Msimang, sê die liggaam is vroeër vandag deur skoonmakers gevind. Hy sê die man is reeds 'n geruime tyd dood en dat dit moeilik is om sy ouderdom en ras te bepaal. Msimang sê die oorsaak van dood is nog nie bekend nie en sal deur 'n nadoodse ondersoek bepaal word. Msimang sê in die stadium is dit nog nie duidelik of daar 'n verband is tussen dié ontdekking en die van twee tieners se lyke wat Sondag in die Apiesrivier gevind is nie. Die polisie ondersoek 'n dubbele moord na die lyke van 'n meisie (15) en 'n seun (16) Sondag op die wal van die Apiesrivier langs D.F. Malan­rylaan in Pretoria gevind is. Albei se hande en voete was vasgemaak en hulle het verskeie steekwonde opgedoen.
Ons is jammer dat jy moet sukkel om kommentaar te lewer of om iets te deel! Dit is egter 'n funksionaliteit wat Facebook self installeer het, en ons kan dit glad nie aan ons kant verander nie. Hulle noem dié kodes "captchas", en dit is wat Facebook daaroor te sê het: http://www.allfacebook.com/facebook-users-getting-annoyed-with-captchas-2009-04